Uso do horario de verán
     Usado actualmente
     Non usado actualmente
     Non usado nunca
O **horario de verán** é a convención pola que se adiantan os reloxos para que as tardes teñan máis luz diúrna e as mañás menos. Normalmente os reloxos adiántanse unha hora a principios da primavera e atrásanse en outono (na UE faise o último domingo de marzo e o último domingo de outubro). Moitas culturas antigas, en cambio, alongaban as horas diúrnas no verán. O horario de verán moderno estableceuse por primeira vez en 1916 durante a primeira guerra mundial para aforrar carbón. A pesar das controversias, moitos países empregárono desde entón. En Galicia, pola súa situación xeográfica dentro da UE, a diferenza respecto da hora solar é de dúas horas no inverno e tres no verán.

Engadir tempo de luz diúrna ás tardes beneficia o comercio, a práctica deportiva e outras actividades que se benefician da presenza de luz tras a xornada laboral pero pode ocasionar problemas á agricultura e a outras ocupacións que dependan do tempo solar. O incremento de luz vespertino ao parecer diminúe os accidentes de tráfico, pero os seus efectos sobre a saúde e o crime están menos claros. Dise que mediante o horario de verán afórrase enerxía eléctrica ao reducirse a necesidade de iluminación artificial, pero as evidencias que o apoian son febles.

Orixe
-----

Antiga clepsidra ou reloxo de auga. Unha serie de engrenaxes fan virar un cilindro que indica a lonxitude das horas segundo a data.
Algunhas civilizacións antigas, como a exipcia e a romana, axustaban os horarios ao sol con gran flexibilidade, polo común dividían o tempo de luz solar en doce horas de igual duración, e como consecuencia as horas de luz eran máis longas no verán, o que se pode reflectía por exemplo nas clepsidras romanas que tiñan diferentes escalas para os diversos meses do ano: na latitude de Roma, a terceira hora tras raiar o sol, a hora *tertia*, comezaba ás 09:02 segundo o horario moderno e duraba 44 minutos no solsticio de inverno mentres no verán comezaba ás 06:58 e tiña unha duración de 75 minutos.

William Willett
O primeiro que propuxo algo semellante ao horario de verán moderno foi o entomólogo George Vernon Hudson, quen en 1895 presentou un artigo na Sociedade Filosófica de Wellington no que propuña un axuste de dúas horas no verán e despois de considerable interese no seu país, Nova Zelandia publicou en 1898 un novo artigo. En 1907 o empresario inglés William Willett publicou un artigo no que propuña adiantar unha hora os reloxos durante os meses de verán, proposta que se presentou na Cámara dos Comúns e que foi moi debatida en 1908 e 1909 pero que non se converteu en lei.

Foi no decurso da primeira guerra mundial cando Alemaña e Austria-Hungría adoptaron o horario de verán o 30 de abril de 1916, e pouco despois o Reino Unido tomou a mesma medida entrando en vigor o 21 de maio dese ano, outros países europeos seguiron a mesma política e os Estados Unidos adoptouno en 1918.

Nos anos que seguiron á guerra moitos países abandonaron o horario de verán, aínda que uns poucos seguiron a mantelo, como o Canadá, Reino Unido, Francia ou Irlada. Nalgúns países volver ao sistema durante algúns períodos nas décadas seguintes, e especial durante a segunda guerra mundial. Na década de 1970 como consecuencia da crise enerxética gran parte dos países volvérono a adoptar.

Vantaxes e inconvenientes
-------------------------

Panfleto de William Willett promovendo o horario de verán
A proposta feita por Willett aseguraba que o horario de verán incrementaba as oportunidades de practicar actividades ao aire libre durante as horas de luz do serán. Segundo o premio Nobel Thomas Schelling o acordo xeral da poboación sobre o horario a seguir resulta máis vantaxoso que a adopción do horario de verán de forma individual. Segundo esta consideración, un individuo obtería vantaxes máis grandes se aplicaba o horario de verán de xeito coordinado en toda a poboación que se un individuo decidise facelo pola súa conta, xa que a xeneralización achega un gran beneficio, aínda así moitos fan caso omiso do horario de verán e alteran os seus horarios para coordinarse coa luza do sol.

|  |  |
| --- | --- |
|  |  |
| Os reloxos adiántanse na primavera. | Os reloxos atrásanse no outono. |

Notas
-----

1. ↑  "Why is a day divided into 24 hours?". abril 2006. Consultado o 27 de xaneiro de 2008.
2. ↑  Berthold L. Ullman (1918). "Daylight saving in ancient Rome". *The Classical Journal* **13** (6). p. 450–451. Consultado o 16-05-2007.
3. ↑  Jérôme Carcopino (1968). "The days and hours of the Roman calendar". *Daily Life in Ancient Rome: The People and the City at the Height of the Empire*. Yale University Press. ISBN 0300000316.
4. ↑  George Gibbs (22 de xuño de 2007). "Hudson, George Vernon 1867–1946". *Dictionary of New Zealand Biography*.
5. ↑  G. V. Hudson (1895). "On seasonal time-adjustment in countries south of lat. 30°". *Transactions and Proceedings of the New Zealand Institute* **28**. p. 734.
6. ↑  G. V. Hudson (1898). "On seasonal time". *Transactions and Proceedings of the New Zealand Institute* **31**. pp. 577–588.
7. ↑  Walker, Malcolm (2011) *History of the Meteorological Office* Cambridge University Press, p. 178
8. ↑  RGBl. Nr. 111/1916: Verordnung des Gesamtministeriums vom 21. April 1916, betreffend die Einführung der Sommerzeit für das Jahr 1916. In: Reichsgesetzblatt für die im Reichsrate vertretenen Königreiche und Länder, LVI. Stück, ausgegeben am 22. April 1916, S. 247
9. ↑  Bennett, Oliver (2012) "British Summer Time and the *Daylight Saving Bill 2010–11*"[*Ligazón morta*], House of Commons Library, p. 4
10. ↑  Thomas C. Schelling (2006). "Hockey helmets, daylight saving, and other binary choices". En W. W. Norton. *Micromotives and Macrobehavior* (PDF). ISBN 0-393-32946-1. .
11. ↑  Hamermesh, Daniel S. Myers, Caitlin Knowles e Pocock, Mark L. (2006). National Bureau of Economic Research, ed. *Time zones as cues for coordination: latitude, longitude, and Letterman*.

Véxase tamén
------------

* Tempo central europeo de verán

### Ligazóns externas

* Cambio de horario e historia *(en castelán)*
* Cambio de horario en España *(en castelán)*
* Daylight Saving Time - Historia e anécdotas *(en inglés)*
* Datos de fusos horarios e horarios de verán *(en inglés)*

|  |  |
| --- | --- |
| Control de autoridades | 
* Wd: Q36669
* BNCF: 40145
* EBID: ID
* GND: 4181781-3
* LCCN: sh85035971
* MAG: 5381373
* NDL: 00570171
* NKC: ph1045105
* PSH: 379

 |